Predstavnički dom (Novi Zeland)
<s>Predstavnički dom Novog Zelanda (engleski: New Zealand House of Representatives) je jedini dom Parlamenta Novog Zelanda.</s><s>Zajedno s aktualnim monarhom, Predstavnički dom sačinjava novozeandski parlament.</s><s>Predstavnički dom donosi zakone, iz svojih redova daje ministre za formiranje vlade i nadzire rad iste.</s><s>Također je zadužen za donošenje državnog proračuna i odobravanje troškova.</s>

<s>Predstavnički dom je demokratski izabrano tijelo čiji su zastupnici znani kao članovi parlamenta (Members of Parliament, MPs).</s><s>Uglavnom se sastoji od 120 zastupnika, međutim moguće je da taj broj bude i veći zbog visećih mandata; Predstavnički dom trenutno ima 121 zastupnika upravo zbog toga.</s><s>Zastupnici se biraju na ograničeni mandat za vrijeme trajanja aktualnog saziva, koje može iznositi maksimalno tri godine.</s><s>Sedamdeset zastupnika se bira direktno kroz izborne jedinice, dok se ostala mjesta popunjavaju preko spiska temeljem udjela kojeg svaka stranka ima u ukupnom broju glasova.</s><s>Maori su od 1867. godine imali svog predstavnika, a 1893. godine su žene dobile pravo glasa, što je bio prvi takav slučaj u svijetu.</s><s>Vladu formiraju stranka ili koalicija s najviše zastupnika u Predstavničkom domu, a ako to nije moguće, stranke mogu podržati manjinsku vladu.</s>

<s>Predstavnički dom formiran je 1852. godine donošenjem Novozelandskog ustavnog akta, koji je uspostavio dvodomni parlament; ipak, Zakonodavno vijeće, bivši gornji dom, ukinuto je 1951. godine.</s><s>Parlament je potpunu kontrolu nad politikom Novog Zelanda stekao 1947. godine donošenjem Zakona o usvajanju Vestminsterskog statuta.</s>

<s>Politika Novog Zelanda</s>

